《黄广文为仆趣装》
明代·吴与弼

客子去莫留，故人情不浅。离合焉足论，事业宜加勉。

恒令此志存，会见长材展。贤圣以为师，任重而道远。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。